། །བྱང་ཆུབ་སྤྱོད་པའི་སྨོན་ལམ་ཕན་བདེའི་ལྗོན་པའི་འགྲེལ་བ་
རྒྱལ་སྲས་ལམ་གྱི་ཤིང་རྟའི་བསྡུས་དོན་
བཞུགས་ས། །
བྱང་ཆུབ་སྤྱོད་པའི་སྨོན་ལམ་ཕན་བདེའི་ལྗོན་པ་ཞེས་བྱ་བའི་འགྲེལ་པ། བྱང་
ཆུབ་སེམས་དཔའ་སེམས་དཔའ་ཆེན་པོ་ཀུན་ཏུ་བཟང་པོ་ལ་ཕྱག་འཚལ་ལོ། །བློ་གྲོས་
གདེངས་ཅན་དབང་པོའི་གཙུག་རྒྱན་དུ། །ལེགས་བཤད་ནོར་བུའི་ཕྲེང་བ་སྦྱིན་མཛད་པའི།
མཁས་གྲུབ་བླ་མ་དེ་ལ་ཕྱག་འཚལ་ནས། །དམ་པའི་གསུངས་ངག་འགྲོལ་ལ་བརྩོན་པར་བྱ།
གཞན་ལུགས་དགག་དང་རང་གཞུང་བཞག་པ་དང༌། །དེ་ལ་འགལ་བ་སྤོང་བའི་ཚུལ་
གསུམ་གྱིས། །བསྟན་བཅོས་རྩོམ་པ་མཁས་ལ་གྲགས་མོད་དེ། །དེ་འདྲའི་ནུས་པ་བདག་ལ་
ཅི་ཞིག་ཡོད། །འོན་ཏེ་རང་དང་སྐལ་མཉམ་བྱིས་པ་ལ། །ལུང་རིགས་ཕབས་ཀྱིས་བྲན་
པའི་ཟས་མཆོག་ལས། །མན་ངག་ནུ་ཞོའི་གཏུང་བ་ཕན་ཆེ་བར། །མཐོང་ནས་གཏམ་འདི་
སྨྲ་ལ་ཞུམ་པའམ་མེད། །དེ་ལ་འདིར་ཅིའི་ཕྱིར་བྱང་ཆུབ་སྤྱོད་པའི་སྨོན་ལམ་ཕན་བདེའི་ལྗོན་
པ་ཞེས་བྱ་སྙམ་པ་ལ། འདིས་ནི་བསྟན་བཅོས་འདིའི་དགོས་སོགས་ཆོས་བཞི་ཉེ་བར་
བསྟན་ཏེ། བྱང་ཆུབ་སེམས་དཔའི་ལམ་འབྲས་བུ་དང་བཅས་པའི་སྤྱོད་པ་རླབས་པོ་ཆེ་རྣམས་
ནི་འདིའི་བརྗོད་བྱ་ཡིན་ལ། དེ་གང་གིས་སྟོན་པར་བྱེད་པའི་སྨོན་ལམ་གྱི་ཚིག་ལེའུར་བྱས་པ་
འདི་ནི་བརྗོད་བྱེད་དོ། །འདི་ལ་ལུང་རིག་དང་མི་འགལ་བའི་ཐོས་བསམ་ལེགས་པར་བྱས་
།
།
136

པོད་ལྔ་པ་བྱང་ཆུབ་སྤྲོད་པའི་སྨོན་ལམ་ཕན་བདེའི་ལྗོན་པའི་རྩ་བ་དང་དེའི་འགྲེལ་བའི་སྐོར།
པའི་མཐུས་བརྗོད་བྱ་མངོན་པར་རྟོགས་པའི་རིམ་པ་རྣམས་མངོན་པར་ཁོང་དུ་ཆུད་པ་ནི་
དགོས་པ་ཡིན་ལ། དགོས་པ་དེ་ཉིད་གུས་རྟག་གི་སྦྱོར་བའི་བརྩོན་འགྲུས་དག་གིས་ཚུལ་
བཞིན་དུ་བསྒོམ་པ་ལ་བརྟེན་ནས་མཐར་ཐུག་གི་ཕན་པ་དང་གནས་སྐབས་ཀྱི་བདེ་བ་མ་
ལུས་པ་ལྷའི་དཔག་བསམ་གྱི་ལྗོན་པ་ལས་འདོད་དགུ་འབད་པ་མེད་པར་འབྱུང་བ་བཞིན་
དུ་ལྷུན་གྱིས་འགྲུབ་པ་ནི་ཉིང་དགོས་ཏེ། དེ་དག་ཀྱང་བརྗོད་བྱ་རྗོད་བྱེད་ཤེས་བྱ་དང་
ཤེས་བྱེད་དུ་འགྲེལ་བས་མཚོན་ཕན་ཚུན་རྒྱུ་འབྲས་དེ་བྱུང་འབྲེལ་དང་། ངོ་བོ་བདག་གཅིག་
གི་འབྲེལ་བ་སྟེ་གཉིས་པོ་གང་རུང་དུ་གྲུབ་པ་ནི་འབྲེལ་བ་ཡིན་ཞིང་། འདིའི་རྣམ་བཞག་ལ་
མཁས་པ་ཁག་ཅིག་བརྗོད་བྱེད་ཡན་ལག་ཅན་དུ་བྱས་ཏེ། གཞན་དག་བརྗོད་བྱ་དང་། དགོས་
པ་དང་། ཉིང་དགོས་དང་། འབྲེལ་པ་སྟེ་ཡན་ལག་གི་ཆོས་བཞིར་བཤད་པ་དང་། གཞན་
དག་བརྗོད་བྱ་རྗོད་བྱེད། དགོས་པ་དང་། དགོས་པའི་ཡང་དགོས་པ་སྟེ། འབྲེལ་བ་ཡན་ལག་
ཅན་དུ་བྱས་པའི་དགོས་འབྲེལ་ཡན་ལག་བཞིར་བཤད་པའང་ཡོད་དེ། དེ་ལ་ཡང་བསྟན་
བཅོས་ལུས་ལ་ཡོད་པའི་དགོས་སོགས་ཆོས་བཞི་དང་། དགོས་འབྲེལ་ངག་ལ་ཡོད་པའི་དགོས་
སོགས་ཆོས་བཞིར་དབྱེ་བ་སོགས་ཡོད་མོད་དེ། འདིར་ནི་གཞན་བཏང་སྙོམས་སུ་བྱས་ཏེ།
དང་པོ་ཉིད་སྨྲས་པའོ། །ཅིའི་ཕྱིར་དགོས་སོགས་ཆོས་སྔོན་དུ་སྨྲས་སྙམ་པ་ལ། སློབ་
དཔོན་དབྱིག་གཉེན་གྱིས་མཛད་པའི་རྣམ་བཤད་རིགས་པ་ལས། མདོ་དོན་སྨྲ་བ་དག་
གིས་ནི། དགོས་པ་བསྡུས་པའི་དོན་བཅས་དང༌། །ཚིག་དོན་བཅས་དང་མཚམས་སྦྱོར་
བཅས། །བརྒལ་ལན་བཅས་པར་བསྙད་པར་བྱ། །ཞེས་བསྟན་བཅོས་སྤྱིའི་འཆད་ཐབས་ཀྱི་
ཆིང་ལྔ་གསུངས་པ་འདི་ཉིད་ཀྱི་རྗེས་སུ་འབྲང་ནས་དགོས་པའི་དོན་སྔོན་དུ་བཤད་པའོ། །
དེ་ལྟར་བསྟན་བཅོས་ཀྱི་མིང་གདགས་པ་ལའང་དོན་ལས་མིང་བཏགས་པ་དབུ་མ་
བདེན་གཉིས་ཞེས་པ་ལྟ་བུ་དང་། དཔེ་ལས་མིང་བཏགས་པ་སྐྱེས་རབས་དཔག་བསམ་
འཁྲི་ཤིང་ཞེས་པ་ལྟ་བུ། གཞུང་ཚད་ལས་མིང་བཏགས་པ་འདུལ་བ་སུམ་བརྒྱ་པ་ཞེས་པ་ལྟ་
137

གངས་ཅན་རིག་བཅུད་ལས།
འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།
བུ་དང་། བསྟན་བཅོས་རྩོམ་པ་པོ་ལས་མིང་བཏགས་པ་འགྲེལ་བཤད་བུདྡྷ་པ་ལི་ཏ་ཞེས་
པ་ལྟ་བུ་སྟེ་ལུགས་མང་དུ་ཡོད་ཀྱང་། དཔལ་མར་མེ་མཛད་ཡེ་ཤེས་ཞབས་ཀྱི་ཞལ་སྔ་ནས་ནི།
བསྟན་བཅོས་ཀྱི་མིང་མཐའ་དག་དོན་ལས་གདག་པར་བཞེད་དེ། འདིར་ཡང་དེ་ཉིད་ཀྱི་
རྗེས་སུ་འབྲང་ངོ་། །
དེ་ལྟར་མཚན་དོན་གྱི་ཁོང་ནས་དགོས་པའི་དོན་ལེགས་པར་བཤད་ནས་བསྡུས་
པའི་དོན་ལ་འཇུག་པར་བྱ་སྟེ། དེ་སྟོན་པའི་ཕྱིར་བྱང་ཆུབ་སེམས་དཔའ་སེམས་དཔའ་ཆེན་
པོ་ཀུན་ཏུ་་བཟང་པོ་ལ་ཕྱག་འཚལ་ལོ། །ཞེས་པ་སྨོས་ཏེ། དེ་ཡང་བོདྷི་ས་ཏྭ་ཞེས་པ་བྱང་ཆུབ་
སེམས་དཔའ་དང་། མ་ཧཱ་ས་ཏྭ་ཞེས་པ་སེམས་དཔའ་ཆེན་པོ་ཞེས་པར་འགྱུར་བར་ལས།
བོདྡྷིའི་སྒྲ་ཉེས་པ་མ་ལུས་པ་རང་བཞིན་གྱིས་བྱང་བས་དང་། དགེ་ཆོས་ཀྱི་ཡོན་ཏན་མཐའ་
དག་ངང་གིས་ཆུབ་པའི་རྒྱུ་མཚན་གྱིས་བྱང་ཆུབ་སྟེ་ཆོས་ཐམས་ཅད་ཀྱི་རང་བཞིན་སྟོང་པ་
ཉིད་ཀྱི་ཚིག་བླ་དགས་སོ། །དེ་སྐད་དུ་ཡང་འཇམ་དཔལ་རྣམ་པར་རོལ་པའི་མདོ་ལས།
སྲིང་མོ་གཞན་ཡང་ཕུང་པོ་རྣམས་ནི་འཕགས་པ་རྣམས་ཀྱི་ཐ་སྙད་ཡིན་པས་བྱང་ཆུབ་ཀྱང་
འཕགས་པ་རྣམས་ཀྱི་ཐ་སྙད་དོ། །ཕུང་པོ་རྣམས་ནི་ཐ་སྙད་མེད་པའི་རང་བཞིན་ཅན་ཏེ།
བྱང་ཆུབ་ཀྱང་ཐ་སྙད་མེད་པའོ། །ཕུང་པོ་ལྔའི་རང་བཞིན་གང་ཡིན་པ་དེ་ནི་དེ་བཞིན་
བཤེགས་པས་ཐུགས་སུ་ཆུད་པའི་ཆོས་ཐམས་ཅད་ཀྱི་རང་བཞིན་ཏེ། དེ་ནི་བྱང་ཆུབ་ཅེས་
བྱའོ། །སྲིང་མོ་དེ་ལྟར་ན་ཕུང་པོ་ལྔའི་རང་བཞིན་ནི་བྱང་ཆུབ་ཀྱི་རང་བཞིན་ནོ། །བྱང་ཆུབ་ཀྱི་
རང་བཞིན་ཆོས་ཐམས་ཅད་ཀྱི་རང་བཞིན་ཏེ། སྲིང་མོ་ཕུང་པོ་ལྔའི་རང་བཞིན་གང་ཡིན་པ་
དང་། བྱང་ཆུབ་ཀྱི་རང་བཞིན་གང་ཡིན་པ་དེ་ནི་སེམས་ཅན་ཐམས་ཅད་ཀྱི་རང་བཞིན་ཏེ། སྲིང་
མོ་དེའི་ཕྱིར་ངས་ཁྱོད་ལ་འདི་སྐད་དུ་ཁྱོད་ཉིད་བྱང་ཆུབ་པོ་ཞེས་སྨྲས་སོ། །ཞེས་དང་། དེ་ལྟ་
བུ་རང་བཞིན་དེ་ཡང་སྟོང་པ་ཉིད་ཡིན་པའི་ཚུལ། འཕགས་པ་ཀླུ་སྒྲུབ་ཀྱི་ཞལ་སྔ་ནས། མེ་
ཡི་རང་བཞིན་ཚ་བ་དང་། །བུ་རམ་རང་བཞིན་མངར་བ་ལྟར། །དེ་བཞིན་ཆོས་རྣམས་
138

པོད་ལྔ་པ་བྱང་ཆུབ་སྤྱོད་པའི་སྨོན་ལམ་ཕན་བདེའི་ལྗོན་པའི་རྩ་བ་དང་དེའི་འགྲེལ་བའི་སྐོར།
ཐམས་ཅད་ཀྱི། །རང་བཞིན་སྟོང་པ་ཉིད་དུ་གསུངས། །ཞེས་བྱ་བ་འདི་བཀའ་སྩལ་ཏོ། །དེ་ལྟར་
ན་ཆོས་ཐམས་ཅད་ཀྱི་ཆོས་ཉིད་རང་བཞིན་གྱིས་རྣམ་པར་དག་པ་ནི་བྱང་ཆུབ་ཅེས་བྱ་བ་ཡིན་
ཀྱང་།དེ་ཉིད་མངོན་དུ་བྱས་མིན་ལ་ལྟོས་ནས་གཞི་ལམ་འབྲས་བུའི་རྣམ་པར་བཞག་པ་ལས།
འདིར་དེ་དག་ཁྱད་པར་སྟོན་པའི་ཕྱིར་ས་ཏྭ་ཞེས་པའི་སྒྲ་ཉེ་བར་སྦྱར་ཏེ། དེ་ཉིད་བརྟན་
པ་དང་། བསྡུས་པ་དང་། རྟོགས་པ་གསུམ་མམ། སེམས་ཅན་དང་། སེམས་དཔའ་དང་
སྙིང་སྟོབས་ཆེ་བ་སྟེ་གསུམ་དག་ཏུ་འཇུག་པ་ལས། བརྟན་པའི་བྱང་ཆུབ་སེམས་དཔའ་ནི། དེ་
བཞིན་ཉིད་མི་འགྱུར་པའི་དོན་གྱིས་གཞི་ལ་ཉེ་བར་སྦྱར་རོ། །བསྡུས་པའི་བྱང་ཆུབ་སེམས་
དཔའ་ནི། ཚོགས་རྣམ་པར་སྡུད་པའི་སྒོ་ནས་ལམ་ལ་ཉེ་བར་སྦྱར་རོ། །རྟོགས་པའི་བྱང་
ཆུབ་སེམས་དཔའ་ནི། ཡེ་ཤེས་མངོན་དུ་བྱས་པའི་ཁྱད་པར་ལས་འབྲས་བུའི་སར་ཉེ་བར་
སྦྱར་རོ། །
སེམས་ཅན་ལ་སོགས་པའང་། བག་ཆགས་གསོག་པའི་གཞི་བྱེད་པའི་ཆ་ནས་དང༌།
ལམ་རྗེས་སུ་བསྒྲུབ་པ་ལ་སེམས་དཔའ་བའི་ཆ་ནས་དང་། གཞན་དོན་སྒྲུབ་པའི་སྙིང་རྗེའི་
སྟོབས་ཆེན་པོ་དང་ལྡན་པ་རྣམས་ཀྱི་རྒྱུ་མཚན་ལས་གཞི་ལ་སོགས་པར་རིམ་བཞིན་སྦྱར་
བར་བྱའོ། །དེ་ལྟར་ན་འདིར་ནི་རེ་ཞིག་གཉིས་སུ་མེད་པའི་ཡེ་ཤེས་ལ་སྒྲ་དེ་འཇུག་པའི་རྒྱུ་
མཚན་གྱིས་སེམས་དཔའི་སྒྲ་ཉེ་བར་བཟུང་སྟེ། འདི་ཡང་འཕགས་པ་དཀོན་མཆོག་
བརྩེགས་པ་ཆེན་པོའི་ཆོས་རྣམ་གྲངས་བློ་གྲོས་མི་ཟད་པས་ཞུས་པའི་ལེའུ་ལས་རིགས་ཀྱི་
བུ་འདི་ལ་བྱང་ཆུབ་ནི་བརྡ་འམ་གདགས་པའམ་ཐ་སྙད་དུ་མི་དམིགས་ཤིང་། བྱང་ཆུབ་
ལས་གུད་ན་བྱང་ཆུབ་ཀྱི་སེམས་ཀྱང་མི་དམིགས། བྱང་ཆུབ་ནི་བརྗོད་དུ་མེད་སེམས་ནི་
བཟུང་དུ་མེད་བསྟན་དུ་མེད། ཐོགས་པ་མེད་རྣམ་པར་རིག་པ་མེད་དེ་སེམས་པ་ཡང་མི་
དམིགས་སོ་དེ་ཅི་ཕྱིར་ཞེ་ན། བྱང་ཆུབ་ནི་བརྗོད་དུ་མེད་པ་སྟེ་བྱང་ཆུབ་ཇི་ལྟར་སེམས་ཀྱང་
དེ་བཞིན་ནོ། །སེམས་ཇི་ལྟར་བར་བྱང་ཆུབ་ཀྱང་དེ་བཞིན་ནོ། །བྱང་ཆུབ་སེམས་ཇི་ལྟ་བར་
139

གངས་ཅན་རིག་བཅུད་ལས། འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།
སེམས་དཔའ་རྣམས་ཀྱང་དེ་བཞིན་ནོ། །སེམས་དཔའ་རྣམས་ཇི་ལྟ་བར་འདས་པ་དང་། མ་
འོངས་པ་དང་ད་ལྟར་བྱུང་བའི་ཆོས་ཐམས་ཅད་ཀྱང་དེ་བཞིན་ནོ། །རིགས་ཀྱི་བུ་དེ་ལྟར་ན་བྱང་
ཆུབ་སེམས་དཔའ་ཆེན་པོ་བྱང་ཆུབ་སེམས་དཔའི་མིང་ཐོབ་བོ། །ཆོས་ཐམས་ཅད་ཀྱི་རྗེས་སུ་
སོང་བའི་སེམས་དེ་ནི་བྱང་ཆུབ་ཀྱི་སེམས་ཤེས་པར་བྱའོ། །བྱང་ཆུབ་ནི། འདས་པ་དང་།
མ་འོང་པ་དང་། ད་ལྟར་བྱུང་བ་མ་ཡིན་ཏེ་སེམས་ཀྱང་དེ་བཞིན་ནོ། །སེམས་དཔའ་ཡང་དེ་
བཞིན་ནོ། །ཞེས་གསུངས་པ་ཡིན་ནོ། །
འོ་ན་བྱང་ཆུབ་སེམས་དཔའ་ཞེས་སྨྲས་པས་ཆོག་གིས་སེམས་ཆེན་པོ་ཞེས་སྨྲས་པ་འདི་
ལ་དགོས་པ་གཞན་མེད་དམ་སྙམ་པ་ལས། ལ་ལ་དག་ན་རེ། ཐོག་མར་བྱང་ཆུབ་ཀྱི་སེམས་
ཀུན་རྫོབ་པའི་རྣམ་པར་བསྐྱེད་པ་ནས་བརྩམས་ཏེ་བྱང་ཆུབ་སེམས་དཔའ་ཞེས་པའི་
མིང་ཐོབ་ཀྱང་། གང་གི་ཚེ་དོན་དམ་བྱང་ཆུབ་ཀྱི་སེམས་མངོན་དུ་མ་བྱས་པ་དེ་ཇི་སྲིད་དུ་
སེམས་དཔའ་ཆེན་པོ་ཞེས་པའི་མིང་མི་འཐོབ་བོ་ཞེས་ཟེར་རོ། །གཞན་དག་ན་རེ། ས་
བདུན་པ་མན་ཆད་ཀྱི་ཐེག་ཆེན་འཕགས་པ་ནི་བྱང་ཆུབ་སེམས་དཔའ་ཡིན་ལ།
གསུམ་ལ་གནས་པའི་བྱང་ཆུབ་སེམས་ནི་སེམས་དཔའ་ཆེན་པོ་ཡིན་ནོ་ཞེས་ཟེར་རོ། །
དག་པ་ས་
འདིར་ཡང་སྔ་མ་ནི་རྒྱལ་སྲས་ཞི་བ་ལྷས་སྤྱོད་འཇུག་ཏུ། དེ་རིང་སངས་རྒྱས་རིགས་སུ་སྐྱེས།
སངས་རྒྱས་སྲས་སུ་ད་གྱུར་ཏོ། །ཞེས་དང་། བྱང་ཆུབ་སེམས་སྐྱེས་གྱུར་ནས་སྐད་ཅིག་གིས།
འཁོར་བའི་བཙོན་རར་བསྡམས་པའི་ཉམ་ཐག་འགྲོ། །བདེ་བཤེགས་རྣམས་ཀྱི་སྲས་ཞེས་
བརྗོད་བྱ་ཞིང་། །འཇིག་རྟེན་ལྷ་མིར་བཅས་པས་ཕྱག་བྱར་འགྱུར། །ཞེས་གསུངས་པ་
འདིའི་རྗེས་སུ་འབྲང་བ་སྟེ་རྒྱལ་བའི་སྲས་པོ་དང་བྱང་ཆུབ་སེམས་དཔའ་ནི་མིང་གི་རྣམ་
གྲངས་སོ། །ཕྱི་མ་ནི་ས་དང་པོ་ཐོབ་པ་ལ་སེམས་དང་པོ་བསྐྱེད་པ་ལ་སོགས་པར་མདོ་ལས་
གསུངས་པའི་དོན་སློབ་དཔོན་ཟླ་བ་གྲགས་པས་དབུ་མ་ལ་འཇུག་པར། ས་བཅུ་དང༌།
ཕར་ཕྱིན་བཅུ་དང་། སེམས་བསྐྱེད་པ་བཅུ་རྣམས་སྦྱར་ནས་གསུངས་པའི་རྗེས་སུ་འབྲང་བ་
140

པོད་ལྔ་པ་བྱང་ཆུབ་སྤྱོད་པའི་སྨོན་ལམ་ཕན་བདེའི་ལྗོན་པའི་རྩ་བ་དང་དེའི་འགྲེལ་བའི་སྐོར།
སྟེ། འདིའི་ཕྱོགས་འཛིན་པ་ཁ་ཅིག་སོ་སོ་སྐྱེ་བོའི་བྱང་སེམས་མེད་པར་འདོད་པ་ནི་རིགས་
པ་མ་ཡིན་ཏེ། དེ་ལྟར་ན་བྱང་ཆུབ་སེམས་དཔའ་ལ་བཅས་པའི་ལྟུང་བ་མཐའ་དག་འབྱུང་
མི་སྲིད་པར་འགྱུར་ཏེ། འཕགས་པ་ལ་དེ་དག་མི་འབྱུང་བའི་ཕྱིར་དང་། བསླབས་བཏུས་སུ།
སེམས་ཅན་དམྱལ་བ་པ་ཆེན་པོའི་རྒྱུ། །ཞེས་ཉེས་པ་དེ་དག་སྤྱད་ན་ངན་སོང་ཏུ་ལྟུང་བར་
གསུངས་པ་གང་ཞིག འཕགས་པ་ལ་དེ་མི་སྲིད་པའི་ཕྱིར་རོ། །དེས་ན་འདི་ལྟར་ཤེས་པར་
བྱ་སྟེ་། ས་དང་པོ་ལ་སོགས་པ་དེ་དག་རེ་རེར་ཡང་རང་རང་ལ་ལྟོས་པའི་སྦྱོར་བའི་ལམ་དང་།
བར་ཆད་མེད་པའི་ལམ་དང་། རྣམ་གྲོལ་གྱི་ལམ་དང་། ཁྱད་པར་གྱི་ལམ་རྣམས་སོ་སོར་
ཡོད་པ། གང་ཞིག ས་དང་པོའི་སྦྱོར་བའི་ལམ་ནི་སོ་སོ་སྐྱེ་བོའི་སས་བསྡུས་ཡིན་པ་དང་།
དེར་ཡང་མོས་སྤྱོད་ཆེ་ཆུང་གི་ས་དག་ཡོད་པའི་ཕྱིར། ས་ལ་ཞུགས་པ་དང་། སར་ཆུད་པ་དང་།
ས་ལ་གནས་པའི་བྱེ་བྲག་གིས་དབྱེ་བས། ཐོག་མར་སེམས་བསྐྱེད་པའི་དུས་ནས་ས་དང་པོའི་
སྦྱོར་བར་ཞུགས་པར་ཕྱིར་འགལ་བ་མེད་དོ་སྙམ་མོ། །
དེ་བཞིན་དུས་ལམ་དང་ཐེག་པའི་རྣམ་པར་བཞག་པ་མཐའ་དག་ཀྱང་། བྱང་ཆུབ་ཀྱི་
སེམས་བསྐྱེད་པའི་གནས་དང་། རྟེན་དང་། ཐབས་ཀྱི་བྱེ་བྲག་ལས་གཞན་མ་ཡིན་པའི་
ཕྱིར་བྱང་ཆུབ་ཀྱི་སེམས་བསྐྱེད་པ་འདི་ནི་རྒྱལ་བ་ཐམས་ཅད་ཀྱི་བགྲོད་པ་གཅིག་པའི་
ལམ་དང༌། ལམ་མགོ་གཅིག་པ་དང་། ཆོས་གཅིག་ཤེས་པས་ཐམས་ཅད་མཁྱེན་པར་འགྱུར་བ་
ལ་སོགས་པར་མདོ་ལས་མང་དུ་བཤད་པའི་རྗེས་སུ་འབྲང་སྟེ་བསྟན་བཅོས་འདིར་ཡང་དེ་
ཉིད་བརྗོད་བྱའི་གཙོ་བོར་བསྟན་པ་ནི། འོག་ཏུ་རླབས་ཆེན་བྱང་ཆུབ་སེམས་མཆོག་བསྐྱེད་
པར་ཤོག །ཅེས་དང་། གཞན་གྱི་དོན་དུ་སངས་རྒྱས་སྒྲུབ་པའི་བློས། །ཞེས་ལེགས་པར་
གསུངས་ཤིང་གཞུང་འདིའི་ལུས་རྣམ་པར་བཞག་པ་སྟེ་བསྡུ་བའི་གཞི་ཉིད་དུ་རིག་པར་
བྱའོ། །
དེ་ཚུལ་ངེས་འབྱེད་ཀྱི་ཡན་ལག་བསྡུ་བ་ལ། རྒྱུ་འབྲས་ཀྱི་འགྲོས་གཉིས་ལས། དང་པོ་ནི།
141

གངས་ཅན་རིག་བཅུད་ལས། འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།
བྱང་ཆུབ་ཀྱི་སེམས་རིན་པོ་ཆེ་དེ་ཡང་རྒྱུ་གང་ལས་སྐྱེ་ན། འདིར་རང་གི་ངོ་བོ་དང་གཞན་གྱི་
བསྟན་པའི་སེམས་བསྐྱེད་ཀྱི་རྒྱུ་དག་སོ་སོར་གསུངས་པ་ལས། དང་པོའི་དབང་དུ་བྱས་ཏེ།
མདོ་སྡེའི་རྒྱན་དང་དབུ་མ་ལ་འཇུག་པ་ལ་སོགས་པར་ཉེ་ལེན་གྱི་རྒྱུ་སྙིང་རྗེ་ཆེན་པོ་ཡིན
པར་གསུངས་པ་དང་། ལྷན་གཅིག་བྱེད་པའི་རྐྱེན་ཡང་ཚོགས་བསགས་པ་དང་། སྐྱབས་སུ་
འགྲོ་བ་དག་ཡིན་པ་ལ་དགོངས་ནས་ཀུན་མཁྱེན་བླ་མའི་ལེགས་བཤད་རྣམས་སུ་དེའི་རྒྱུ་སྙིང་
རྗེ་ཆེན་པོ་དང་ལྡན་པ་བསམ་པའི༴ ཚོགས་བསགས་པ་སྦྱོར་བ༴ སྐྱབས་སུ་འགྲོ་བ་རྒྱུ་ཡི་
སྟོབས་དེ། སྟོབས་གསུམ་དུ་བསྡུ་བར་མཛད་པ་ཉིད་ཡོན་ཏན་རིན་པོ་ཆེའི་མཛོད་ཚིག་
ལེའུར་བྱས་པར། སྟོབས་གསུམ་ལས་ནི་བྱང་ཆུབ་སེམས་སྐྱེ་བས། །སྙིང་རྗེ་ཆེ་དང་ཚོགས་
བསགས་སྐྱབས་སུ་འགྲོ། །སེམས་དང་སྦྱོར་བ་རྒྱུ་ཡི་སྟོབས་སུ་བཤད། །ཅེས་བྲིས་པ་དང་
མཐུན་པར་བྱང་ཆུབ་ཀྱི་སེམས་བསྟན་པ་དེའི་སྔ་ལོག་ཏུ་སྟོབས་དང་པོ་བསམ་པའི་
སྟོབས་སྙིང་རྗེ་སྟོན་པའི་ཕྱིར། །ཐོག་མེད་དུས་ནས། ཞེས་པ་ནས། སྙིང་རྗེ་དང་བཅས་པས།
ཞེས་པའི་བར་གྱི་ཚིག་རྐང་པ་གསུམ་གསུངས། དེའི་སྔོན་དུ་ཡང་གཉིས་པ་རྒྱུའི་སྟོབས་
སྐྱབས་སུ་འགྲོ་བ་ཉིད་སྟོན་པའི་ཕྱིར། སྐྱབས་སུ་འགྲོ་བའི་སྡ